
Háromdimenziós femtoszkópiai korrelációk fenomenológiai vizsgálata nagyenergiás nehézion-ütközésekben

Kulcsszavak: nehézion-ütközések; femtoszkópia; nem Gauss-forrásfüggvények
A nagyenergiás fizikán belül a femtométeres nagyságrendű tartományokban játszódó folya-
matok téridőbeli képének vizsgálatát összefoglaló néven femtoszkópiának hívják. A femtosz-
kópia egyik eszköze az azonos részecskék impulzustérbeli korrelációs függvényeinek vizsgálata,
amelyek segítségével a részecskekeltés forrásfüggvénye feltérképezhető. A dolgozatomban be-
mutatott munka célja az EPOS eseménygenerátor-programcsomag által szimulált 200 GeV
tömegközépponti energiájú arany-arany ütközések vizsgálata. A fő motivációt az jelenti, hogy
megértsük, hogy a kísérleti adatokban látott forrásfüggvény-alak, az úgynevezett Lévy-alak
kiadódik-e a jól ismert alapvető fizikai folyamatokon alapuló ezen modern eseménygenerátor
alapján. Ehhez az ilyen nagyenergiás atommag-ütközésekben létrejött azonos töltésű végálla-
poti pionpárok páreloszlásfüggvényét vizsgáltam, különös tekintettel a transzverz impulzustól
és a centralitástól való függésre, illetve a kísérleti eredményekkel való összehasonlításra.



